Item want gheram bote als man en momboir jouffr
margariete vanden hove zijns wijfs die met scepen
brieven van loven over vele jaen gepasseert houden
en besitten is op seke goede en onderpande wilen
toebehoende janne van lare diemen heet peters
hier na bescreven xi zisten rox goet ende payabel
der maten van mechelen erflic tsinte andriesmesse
apostels te betalen Te weten vier vierdelen
voir elc zister gerekent metter stat brieve van
loven gescreven aenden schouth van conticke vor
tgebrec van betalingen der selver renten hadde
doen leven de vors goede dair af dat ptien
op heden als een naesten verstreken daghe
dach van rechte hadden inde banc voir meye
en scepen van loven Te weten pauwel bal bertel
de rijke jan de laet jan de scoesitte de weduwe
langeheyns joes matheeus en joes de scoesitte
met huen medeplegen die de selve pande in
handen hadden zond nochtan den vors gherame
van zijnen vors gebreke te voldoene Tot welken
daghe de vors ptien noch gheen van hem come
en zijn Ende peter beyart als procur des vors
gherams inden rechte comparende en trecht
versueken en na dat de vors scepen van loven
begheert hebben den bode vander stat die den
brief vors aenden vorg schouth droech taenhoen
die op zijnen eedt nam dat hij dexecucie aend
vors schouth versocht hadde en dat de vors ptien
dair af dach van rechte name ind selven brieff
begrepen Soe hebben de vonissen der scepen va
loven ter manessen smeyers gewezen datmen
den vors gherame inde macht van zijne vorscr
scepen brieven houden sal zoe vre dat voir
hen comen was pntion scabinis in scampno
den febr xxviii